

Република Македонија

МИНИСТЕРСТВО ЗА ОБРАЗОВАНИЕ И НАУКА

##### ПРЕДЛОГ НА ЗАКОН

ЗА ИЗМЕНУВАЊЕ НА ЗАКОНОТ

ЗА ИНОВАЦИСКАТА ДЕЈНОСТ,

ПО СКРАТЕНА ПОСТАПКА

# Скопје, Јуни 2013 година

ВОВЕД

I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ

Во Законот за иновациската дејност („Службен весник на Република Македонија” бр. 79/13) потребно е да се допрецизира начинот на избор на директорот на Фондот за иновациии и технолошки развој. За таа цел се предлагаат изменувања кои ги допрецизираат постојните законски одредби.

II. ЦЕЛИ, НАЧЕЛА И ОСНОВНИ РЕШЕНИЈА

Основна цел на предложеното изменување на Законот за иновациската дејност е допрецизираање на одредбите со кои се регулира начинот на избор на директорот на Фондот за иновациии и технолошки разво.

Предлог- законот се заснова на начелата врз основа на кои е донесен и Законот за иновациската дејност.

 III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Овој закон не предизвикува фискални импликации.

IV. ПРОЦЕНА НА ФИНАНСИСКИТЕ СРЕДСТВАА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

 Овој закон не предизвикува материјални обврски за одделни субјекти.

 Средствата се обезбедуваат од Буџетот на Република Македонија.

1. СКРАТЕНА ПОСТАПКА ЗА ДОНЕСУВАЊЕ НА ЗАКОН ЗА ИЗМЕНУВАЊЕ И ИЗМЕНУВАЊЕ НА ЗАКОНОТ ЗА ИНОВАЦИСКАТА ДЕЈНОСТ

Со оглед на тоа што се исполнети случаите утврдени во член 170 алинеја 1 од Деловникот на Собранието на Република Македонија, односно не е во прашање донесување на сложен и обемен закон, се предлага Законот за изменување на Закон за иновациската дејност, да се донесе по скратена постапка.

##### ПРЕДЛОГ НА ЗАКОН ЗА ИЗМЕНУВАЊЕ НА

##### ЗАКОНОТ ЗА ИНОВАЦИСКАТА ДЕЈНОСТ

Член 1

Во Законот за иновациската дејност („Службен весник на Република Македонија” бр. 79/13) во член 32 ставот 3 се менува и гласи:

„Управниот одбор доставува до Владата предлог за директор на Фондот.“

Член 2

Во член 33 ставот 5 се брише.

Член 3

Овој закон влегува во сила осмиот ден од денот на објавувањето во „Службен весник на Република Македонија”.

ОБРАЗЛОЖЕНИЕ НА ПРЕДЛОГ-ЗАКОНОТ ЗА ИЗМЕНУВАЊЕ НА ЗАКОНОТ ЗА ИНОВАЦИСКАТА ДЕЈНОСТ

I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ НА ЗАКОНОТ ЗА ИЗМЕНУВАЊЕ НА ЗАКОНОТ ЗА ИНОВАЦИСКАТА ДЕЈНОСТ

Со членот 1 се допрецизира постојното законско решение во членот 32 со тоа што се регулира дека Управниот одбор доставува до Владата на Република Македонија предлог за директор на Фондот за иновации и технолошки развој.

Со член 2 се брише ставот 5 на членот 33, односно одредбата.

Со член 3 се уредува влегувањето во сила на законот.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Со оглед на тоа што со овој законот се врши изменување на постојните одредби од Законот за иновациската дејност, решенијата содржани во одредбите се меѓусебно поврзани и чинат една правна целина.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Со измените и дополнувањата на законот се очекува транспарентност и ефикасност во постапката за избор на директорот на Фондот за иновациии и технолошки развој.

ОДРЕДБИ ОД ЗАКОНОТ ЗА ИНОВАЦИСКАТА ДЕЈНОСТ

КОИ СЕ МЕНУВААТ

Директор

Член 32

Директорот на Фондот се избира по пат на јавен оглас.

Јавниот оглас за избор на директор го објавува Управниот одбор.

Директорот на Фондот го избира Управниот одбор по претходно добиена согласност од Владата.

Директорот се избира за период од четири години и може повторно да биде избран само уште еден мандат.

За директор може да биде избрано лице со завршено најмалку високо образование од областа на економските или техничко-технолошките науки со најмалку пет години работно искуство во областа и да познава најмалку еден светски јазик.

Постапка за избор на директор

Член 33

Јавниот оглас за директор го подготвува и објавува Управниот одбор најмалку 60 дена пред истекот на мандатот на директорот.

Формална верификација на пристигнатите барања врши овластено лице од Управниот одбор кое изготвува преглед на пристигнати пријави и го поднесува на разгледување до Управниот одбор.

Управниот одбор по разгледувањето на потполните и навремено пристигнатите пријави и претходно извршените лични интервјуа со потенцијалните кандидати формира мислење кое го доставува до Владата заедно со пристигнатите пријави.

Владата, врз основа на предлог на Управниот одбор, донесува одлука за избор на директор на Фондот која се објавува во „Службен весник на Република Македонија“.

Против одлуката на Владата за избор на директор на Фондот може да се изјави жалба до Државната комисија за одлучување во управна постапка и постапка од работен однос во втор степен, во рок од 15 дена од денот на објавувањето на одлуката во „Службен весник на Република Македонија“.